

**KAZLŲ RŪDOS SAVIVALDYBĖS MERAS**

**POTVARKIS**

**DĖL BENDROJO NAUDOJIMO OBJEKTŲ ADMINISTRATORIAUS SKYRIMO**

2025 m. sausio d. Nr. MV-

Kazlų Rūda

Vadovaudamasi Lietuvos Respublikos vietos savivaldos įstatymo 3 straipsnio 10 dalies 2 punktu, 6 straipsnio 42 punktu, 25 straipsnio 5 dalimi, 27 straipsnio 2 dalies 9 punktu, atsižvelgdama į Kazlų Rūdos savivaldybės mero 2024 m. liepos 31 d. potvarkį Nr. MV-161 „Dėl bendrojo naudojimo objektų administratoriaus skyrimo“ ir Kazlų Rūdos miesto daugiabučio gyvenamojo namo Atgimimo 3 savininkų bendrijos 2024 m. gruodžio 30 d. prašymą:

1. S k i r i u UAB „Kazlų Rūdos energija“ (juridinio asmens kodas 166092559, duomenys kaupiami ir saugomi Juridinių asmenų registre, PVM mokėtojo kodas LT660925515, adresas: S. Daukanto g. 19-2B, 69430 Kazlų Rūda) nuo 2025 m. vasario 3 d. penkerių metų laikotarpiui daugiabučio gyvenamojo namo, esančio Atgimimo g. 3, Kazlų Rūdoje (unikalus numeris 5196-1000-9011, naudingas plotas 359,34 kv. m, gyvenamųjų patalpų skaičius – 8, žemės sklypas nesuformuotas), bendrojo naudojimo objektų administratoriumi.

2. N u r o d a u, kad bendrojo naudojimo objektų administravimo tarifas negali būti didesnis nei nustatytas Kazlų Rūdos savivaldybės tarybos 2022 m. kovo 28 d. sprendimu Nr. TS-54 „Dėl Maksimalaus bendrojo naudojimo objektų administravimo tarifo apskaičiavimo tvarkos aprašo patvirtinimo“.

3. N u s t a t a u, kad 1 punkte nurodyto daugiabučio gyvenamojo namo bendrojo naudojimo objektų administratoriaus UAB „Kazlų Rūdos energija“ įgaliojimai pasibaigia Kazlų Rūdos miesto daugiabučio gyvenamojo namo Atgimimo 3 savininkų bendrijai priėmus sprendimą pakeisti bendrojo naudojimo objektų administratorių, pasibaigus administravimo terminui bei kitais Lietuvos Respublikos civilinio kodekso nustatytais atvejais.

4. P a v e d u UAB „Kazlų Rūdos energija“:

4.1. bendrojo naudojimo objektų administravimo faktą įregistruoti Nekilnojamojo turto registre;

4.2. apie administratoriaus paskyrimą paskelbti šio potvarkio 1 punkte nurodyto daugiabučio gyvenamojo namo bendrojo naudojimo patalpose (skelbimų lentoje).

Šis potvarkis per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės vicemerė,

pavaduojanti savivaldybės merą Virginija Mitrikevičienė